CELEX: 32008D0159
Language: et
Date: 2008-02-22 00:00:00
Title: 2008/159/EÜ: Komisjoni otsus, 22. veebruar 2008 , millega muudetakse otsust 2007/683/EÜ, millega kiidetakse heaks metssigadel esineva sigade klassikalise katku likvideerimise kava Ungari teatavates piirkondades (teatavaks tehtud numbri K(2008) 675 all)

26.2.2008   
            
            
               ET
            
            
               Euroopa Liidu Teataja
            
            
               L 51/21
            
         
      KOMISJONI OTSUS,
   22. veebruar 2008,
   millega muudetakse otsust 2007/683/EÜ, millega kiidetakse heaks metssigadel esineva sigade klassikalise katku likvideerimise kava Ungari teatavates piirkondades
   (teatavaks tehtud numbri K(2008) 675 all)
   (Ainult ungarikeelne tekst on autentne)
   (2008/159/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eelkõige selle artikli 16 lõiget 1,
   ning arvestades järgmist:
   
               (1)
            
            
               Komisjoni otsus 2007/683/EÜ (2) on vastu võetud ühena paljudest meetmetest sigade klassikalise katku vastu võitlemiseks.
            
         
               (2)
            
            
               Slovakkia on komisjoni teavitanud kõnealuse haiguse hiljutisest arengust metssigadel ja selle haiguse esinemisest teatavates Ungariga piirnevates piirkondades.
            
         
               (3)
            
            
               Ungari on komisjonile teatanud, et kujunenud epidemioloogilise olukorra tõttu on vaja metssigadel esineva sigade katku likvideerimise kava meetmeid laiendada teatavatele piirkondadele, mis asuvad Ungaris Pesti maakonnas.
            
         
               (4)
            
            
               Seetõttu tuleks otsust 2007/683/EÜ vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/683/EÜ lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud Ungari Vabariigile.
   
      Brüssel, 22. veebruar 2008
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 316, 1.12.2001, lk 5. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  ELT L 281, 25.10.2007, lk 27.
   
      LISA
      
         
            „LISA
            Piirkonnad, kus rakendatakse metssigadel esineva sigade katku likvideerimise kava:
            Nógrádi ja Pesti maakondade territooriumid, mis asuvad Doonau jõest põhja ja ida pool, Slovakkia piirist lõuna pool ja Nógrádi maakonna piirist lääne pool ja maanteest E 71 põhja pool.”